ПРОТОКОЛ № 8
от заседание на Комисията за
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  03 декември  2012 г.

Днес, 3 декември 2012 г., понеделник, от 13.00 ч. в сградата на Висшия съдебен съвет се проведе заседание на Комисията за предотвратяване и установяване на конфликт на интереси и взаимодействие с Инспектората към ВСС, в състав: 

			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
  			 	КАМЕН СИТНИЛСКИ
ГАЛИНА КАРАГЬОЗОВА
КАЛИН КАЛПАКЧИЕВ	

ОТСЪСТВАЛИ: няма.

На заседанието присъстваха експертните сътрудници към комисията Иванка Котева – началник отдел „ДО” и Диляна Янкова – старши експерт юрисконсулт в отдел ЮОДКВ, дирекция „Правна” при АВСС. 
При разглеждането на материалите относно взаимодействието с Инспектората към ВСС присъства Весела Николова – инспектор в Инспектората към ВСС. 

І. Взаимодействие с Инспектората към Висшия съдебен съвет:

1. ОТНОСНО: Акт за резултатите от извършена от Инспектората към ВСС планова проверка  на Районен съд гр. Смолян. 

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от Инспектората към ВСС планова проверка  на Районен съд гр. Смолян.

2. ОТНОСНО: Акт за резултатите от извършена от Инспектората към ВСС планова проверка на Апелативна прокуратура гр. Пловдив.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от Инспектората към ВСС планова проверка на Апелативна прокуратура гр. Пловдив

3. ОТНОСНО: Акт за резултатите от извършена от Инспектората към ВСС планова проверка на Районна прокуратура гр. Свиленград.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от Инспектората към ВСС планова проверка на Районна прокуратура гр. Свиленград

4. ОТНОСНО: Акт за резултатите от извършена от Инспектората към ВСС планова проверка на Административен съд гр. Ямбол.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от Инспектората към ВСС планова проверка на Административен съд гр. Ямбол

5. ОТНОСНО: Информация от районните съдилища и районните прокуратури в съдебен район Хасково, в изпълнение на решение на Комисията за предотвратяване и установяване на конфликт на интереси и взаимодействие с Инспектората към ВСС по протокол № 3/29.10.2012 г.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. Препраща получената информация от районните съдилища и прокуратури в съдебен район Хасково на Комисията по анализ и отчитане степента на натовареност на органите на съдебната власт, за сведение и анализ.
2. Препраща получената информация от районните съдилища и районните прокуратури в съдебен район Хасково на Комисията по предложенията и атестирането на съдии, прокурори и следователи, с оглед на това да се вземат мерки за своевременно обявяване на конкурси по незаетите щатни бройки за районните прокуратури и съдилища.

3. Предлага на Висшият съдебен съвет да приеме следното решение:
На основание чл. 86, т. 6 и т. 9, чл. 142, ал. 2 и чл. 147, т. 2 от ЗСВ ПРЕПОРЪЧВА на административните ръководители на Окръжен съд и Окръжна прокуратура Хасково ежемесечно да следят за натовареността на магистратите в съответните районни звена от съдебния район и в случай на на констатирана завишена натовареност на отделни звена спрямо други да предприемат адекватни административни мерки.

6. ОТНОСНО: Обръщение на съдии от Окръжен и Районен съд гр. Пловдив с искане за изразяване на публична позиция от страна на ВСС относно публикации в някои медии, изразяващи становища и оценки за работата на съдиите от тези два съда в еднозначна и повтаряща се негативна насока. 

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ обръщението на съдиите от Окръжен и Районен съд гр. Пловдив.

Мотиви: С решение по протокол № 51/29.11.2012 г. ВСС е взел отношение по писмото на съдиите от Окръжен и Районен съд гр. Пловдив.

ІІ. По Закона за предотвратяване и установяване на конфликт на интереси:

7. ОТНОСНО: Декларации по чл. 12 от ЗПУКИ. 

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1. ПРИЕМА декларации по чл. 12 от ЗПУКИ съгласно списък – приложение № 1.
2. Приетите декларации да се публикуват в интернет страницата на Висшия съдебен съвет при спазване на Закона за защита на личните данни.
3. На основание чл. 18а, ал. 2 от ЗПУКИ ИЗПРАЩА до Комисията за предотвратяване и установяване на конфликт на интереси Списък на декларациите по чл. 12 от ЗПУКИ, подадени от съдии, прокурори и следователи в просрочие на установените със закона срокове, докладвани пред комисията по предотвратяване и установяване на конфликт на интереси и взаимодействие с Инспектората към ВСС в периода 15 октомври – 26 ноември 2012 г. /приложение № 2/.
4. Към списъка – приложение № 2 да се приложат заверени копия на  всички относими документи. 
5. Списък на декларациите по чл. 12 от ЗПУКИ, подадени в просрочие  на установените със закона срокове да се изготвя и да се докладва на комисията ежемесечно, на всяко първо за месеца нейно заседание.

8. ОТНОСНО: Препратена от Върховната касационна прокуратура молба от Венета Марковска до и.д. главен прокурор на РБългария за извършване на проверка относно твърдения за пране на пари, търговия с влияние и конфликт на интереси, съдържащи се в подаден до Народното събрание сигнал.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Да се уведоми Николай Георгиев – прокурор, завеждащ отдел VІІ във ВКП, че с решение на ВСС по протокол № 50/22.11.2012 г. на основание чл. 175, ал. 7 и чл. 165, ал. 1, т. 2 от ЗСВ Венета Петрова Петрова - Марковска е освободена от длъжностите „зам.председател” и „съдия” във Върховния административен съд, считано от датата на вземане на решението, поради което Комисията за предотвратяване и установяване на конфликт на интереси и взаимодействие с Инспектората към ВСС не би могла да вземе отношение по изпратените материали.

ПРЕДСЕДАТЕЛ НА КОМИСИЯ ЗА
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ: /П/

НЕЗАБРАВКА СТОЕВА